22 Službeni list Europske unije 01/Sv. 2 31986D0664 L 384/52 SLUŽBENI LIST EUROPSKIH ZAJEDNICA 31.12.1986. ODLUKA VIJEĆA od 22. prosinca 1986. o utvrđivanju postupka savjetovanja i suradnje u području turizma (86/664|EEZ) VUEĆE EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, a posebno njegov članak 235., uzimajući u obzir prijedlog Komisije (!), uzimajući u obzir mišljenje Skupštine (?), uzimajući u  obzir  mišljenje Gospodarskog i  socijalnog odbora (?), budući da članak 2. Ugovora predviđa da je posebna zadaća Zajednice promicati razvoj usklađenih gospodarskih djelatnosti diljem Zajednice, kontinuiranog i uravnoteženog proširenja i čvršćih odnosa između pripadajućih država; budući da turizam može pridonijeti postizanju tih ciljeva; budući da se u Rezoluciji Vijeća od 10. travnja 1984. o politici Zajednice u odnosu na turizam (*) naglašava potreba savjeto- vanja o turizmu između država članica i Komisije; budući da je savjetovanje koristan način koji omogućuje sura- dnju između država članica i Komisije radi postizanja ciljeva Ugovora; budući da svaka država članica treba drugoj državi članici i Komisiji prenijeti svoja iskustva u području turizma; budući da radi savjetovanja u području turizma treba osiguravati razmjenu informacija između država članica i Komisije; budući da takvo savjetovanje ne umnožava posao koji se obavlja u drugim tijelima Zajednice, (') SL C 114, 14.5.1986., str. 8. (?) Mišljenje doneseno 12. prosinca 1986. (još nije objavljeno u Služ- benom listu). (*) SL C 328, 22.12.1986., str. 1. (*) SL C 115, 30.4.1984., str. 1. ODLUČILO JE: Članak 1. Pod pokroviteljstvom Komisije osniva se Savjetodavni odbor za turizam, u daljnjem tekstu ,Odbor". Odbor je sastavljen od članova koje određuje svaka država članica. Članak 2. Zadaća Odbora je olakšati razmjenu informacija, savjetovanje i, prema potrebi, omogućiti suradnju u pogledu turizma te posebno turističkih usluga. Članak 3. U svrhu odredbi iz članka 2., svaka država članica Komisiji jednom godišnje šalje izvješće o najznačajnijim mjerama koje je poduzela i, koliko je to moguće, o mjerama koje namjerava propisivati u vezi s turističkim uslugama, a koje bi mogle imati posljedice za putnike iz drugih država članica. Komisija o tome obavještava ostale države članice. Članak 4. 1. — Odbor koji se sastaje najmanje jednom godišnje, težeći ciljevima koji su navedeni u članku 2., provodi razmjenu gledišta na osnovi izvješća navedenih u članku 3., kako bi prema potrebi omogućio buduću suradnju između država članica. 2. — Odbor na zahtjev Komisije ili države članice također raspravlja o svakom pitanju koje bi moglo biti od interesa za pojedinu državu članicu. 3. — Odbor isto tako savjetuje Komisiju o svim pitanjima o kojima je ona zatražila mišljenje. 4. — Informiranje i savjetovanje propisano ovom Odlukom predstavlja profesionalnu tajnu.